WikipediA 

Eurooppa 


Eurooppa on maanosa, jota rajaavat Atlantin valtameri lännessä, Pohjoinen jäämeri 
pohjoisessa, Uralvuoret ja Uraljoki idässä, Kaspianmeri, Kaukasusvuoret ja Mustameri 
kaakossa sekä Välimeri etelässä. Eurooppa muodostaa Aasian kanssa laajan Euraasian 
mantereen, jonka läntisen viidenneksen se käsittää. Pinta-alaltaan (noin 10,3 miljoonaa 
neliökilometriä) Eurooppa on maailman toiseksi pienin maanosa, hieman suurempi kuin 
Oseania. Euroopassa asuu hieman yli 700 miljoonaa ihmistä, joten se on asukasluvultaan 
kolmanneksi suurin maanosa Aasian ja Afrikan jälkeen. Euroopassa on 51 valtiota. 

Nimi Eurooppa on mahdollisesti peräisin kreikkalaisen mytologian prinsessa Europasta, 
joka joutui härän hahmon ottaneen Zeuksen sieppaamaksi. Toisen teorian mukaan nimi 
tulee foinikialaisten auringonlaskua merkitsevästä sanasta ereb 

Eurooppa 



Pinta-ala 10 180 000 km 2 

Väkiluku 742 452 000 (2 020) 


72,9 as./km 2 

väestötiheys 

Valtioita 51 (luettelo valtioista) 

Kielet Katso Euroopan kielet 

Aikavyöhyke UTC - UTC+6 

Suurimmat Moskova, Istanbul, Lontoo, 

kaupungit Pietari, Berliini, Pariisi 


Euroopan määritelmä 


Usein Euroopalle piirretään useita erilaisia rajoja, jotka perustuvat poliittisiin, taloudellisiin, kulttuurisiin tai käytännöllisiin näkökohtiin. 
Tämä on johtanut siihen, että on monta eri Eurooppaa, jotka eivät ole identtisiä keskenään. Eri maita on luettu mukaan tai jätetty pois sen 
mukaan, minkä piirteiden on katsottu olevan keskeisiä Euroopan määrittelyn kannalta. 

Keskiajalla Don-jokea pidettiin yleisesti Euroopan itärajanaUral-vuoristoa on pidetty maanosien rajana 1500-luvulta lähtien, jolloin se oli 
myös Venäjän itärajana. Käsitykset siitä, missä kohdassa Euroopan kaakkoisraja kulkee Mustanmeren ja Kaspianmeren välillä, ovat 
myöhemminkin olleet vakiintumattomia ja vaihdelleet myös poliittisista syistä. Nykyisin rajan katsotaan tässä kohdassa tavallisimmin 
kulkevan Kaukasus-vuoristossa Venäjän etelärajan kohdalla tai lähellä sitä, jolloin Georgia , Armenia ja Azerbaidzan luetaan Aasiaan 
kuuluviksi. Kun viimeksi mainitut kuuluivat vielä Neuvostoliittoon, ne luettiin kuitenkin toisinaan Eurooppaan kuuluviksi ja maanosien rajan 
katsottiin kulkevan Neuvostoliiton silloista etelärajaa Kaspianmereen saakka. Toisinaan kuitenkin Kaukasiaa on kokonaisuudessaan pidetty 
Aasiaan kuuluvana ja maanosien rajan katsottu kulkevan Asovanmeren perukasta Volgan suulle.^ 




























Kaikki nykyisen maantieteellisen määritelmän mukaiset Euroopan maat ovat Valko-Venäjää ja 
Vatikaanivaltiota lukuun ottamatta jäseninä laajassa Euroopan valtioiden yhteistyöjärjestössä, 
Euroopan neuvostossa , johon kuuluvat myös tavallisesti Aasian puolelle luetut Georgia, Armenia 
ja Azerbaidzan. 

Nykyään termiä "Eurooppa” käytetään lisääntyvässä määrin tarkoitettaessa Euroopan unionin 
jäsenmaitaTällä hetkellä liitossa on 28 maata (joista Kypros kuuluu maantieteellisesti 
Aasiaan). Lisäksi muutamat maat neuvotelevat jäsenyydestä, ja useiden muiden maiden uskotaan 
aloittavan neuvottelut tulevaisuudessa. Yhdistynyt Kuningaskunta neuvotelee unionista 
irtautumisesta. Talouspoliittisena käsitteenä Euroopalla voidaan tarkoittaa myös Euroopan 
talousaluetta, johon kuuluvat EU-maiden lisäksi Norja , Islanti, ja Liechtenstein. 

Historia 


Pääartikkeli: Euroopan historia 

Euroopan kulttuuriperintö pohjautuu etenkin antiikin 
Kreikkaan, Rooman valtakuntaan ja Lähi-idästä 
tulleeseen kristinuskoon. Antiikin Kreikan historia 
ajoittui noin vuodesta 700 eaa. vuoteen 27 eaa., 
jolloin se liitettiin Rooman valtakuntaan. Rooman 
valtakunta alkoi kehittyä jo 753 eaa., mutta sen 
suurimman kukoistuksen aika ajoittuu keisariajan 
alkuun 100-luvulle jaa. Laajimmillaan Rooman 
valtakunta oli vuonna 117 . Rooman valtakunnan 
murentuessa Euroopassa alkoi kansainvaellusten 
aika.ISl Varhaisten aikojen perimätieto säilyi 
kuitenkin luostareissa. 700-luvulta alkaen islamilaiset 
kansat valloittivat Euroopan itä- ja eteläosia.^ 
Vuonna 800 Rooman keisariksi kruunattu Kaarle 
Suuri hallitsi laajoja alueita Länsi- ja Keski- 
Euroopasta. Häntä on kutsuttu "Euroopan isäksi". 
Hänen valtakuntansa hajoamisen jälkeen perustettiin 
Pyhä saksalais-roomalainen keisarikunta.^ 



Rooman valtakunta laajimmillaan vuonna 
117. 



Eurooppa kylmän sodan aikana. Mustalla 
merkitty on "rautaesirippu”. Siniset maat 
kuuluivat Natoon, punaiset Varsovan 
liittoon. Vihreällä merkitty Jugoslavia 
kuului Sitoutumattomien maiden 
liikkeeseen ja harmaat olivat 
puolueettomia. 


Keskiajalla feodaaliyhteiskunnan malli levisi 
Ranskasta muualle Eurooppaan. Britanniassa 
aateliston ja kuninkaan kiista vallanjaosta johti 
Magna Cartan kirjoittamiseen ja parlamentin 
perustamiseen. Paavin valta kasvoi, Euroopasta 
lähdettiin ristiretkille ja inkvisitio vastusti 
harhaoppisia 





Erilaisia käsityksiä Euroopan ja Aasian 
rajasta 1700-2000-luvuilta. 

* A Don- ja Manyts-jokia pitkin 

* B Donia pitkin Volgogradiin asti 

* C Volgaa pitkin Volgogradista 
Samaraan 

* D Donia pitkin Volgogradin ohi, siitä 
pohjoiseen Arkangeliin pysyen Volgan 
itäpuolella 

* E Volgaa pitkin Samaran mutkaan asti, 
siitä luoteeseen Vienanjoelle ja 
Arkangeliin. (Christoph VVeigel, Asia 
Vetus, 1719). 

* F Volgaa pitkin Samaran mutkaan asti, 
siitä Irtys- ja Ob-joelle. (Johann Baptist 
Homann, Recentissima Asiae Delineatio, 
1730). 

* G ja H Donia ja Volgaa pitki, sitten Ural- 
vuorten poikki 

* I Kura-, Rioni-ja Aras-jokia pitkin. 


Taide-, kulttuuri- ja aatehistoriallnen murrosaika, 
renessanssi, aloitti uuden ajan 1400-luvulla. 1400- 
luvulta lähtien eurooppalaiset valtakunnat, erityisesti 

Espanja (aiemmin Kastilia), Portugali sekä myöhemmin Alankomaat, Ranska ja Britannia 
(aiemmin Englanti) rakensivat suuria kolonialistisia imperiumeja Afrikkaan , Pohjois- ja Etelä- 
Amerikkaan sekä Aasiaan. 


Teollinen vallankumous alkoi Euroopassa 1700-luvun lopulla ja kiihdytti osaltaan raaka-aineiden ja markkina-alueiden kysyntää. Maaseudun 
ja tehtaiden teollistumisen myötä väkeä alkoi muuttaa työn perässä kaupunkeihin. Kaupungit olivat hyvin tiheään asuttuja, ja tappavat 
kulkutaudit olivat yleisiä suurkaupungeissa. Lisäksi tehtaissa useimmat joutuivat työskentelemään pölyn ja noen seassa. 

Sivistystä, järjenmukaisuutta ja yksilönvapautta kannattanut valistusliike sai laajaa suosiota 1700-luvulla. Nykyaikaisen demokratian 
katsotaan saaneen alkunsa Ranskan suuresta vallankumouksesta, joka tapahtui 1700-luvun lopulla. Valta-asema alkoi vähitellen siirtyä 
yksinvaltaisilta monarkeilta porvaristolle. 1800-luvun alussa Ranskan ensimmäinen konsuli Napoleon I pyrki saamaan koko Euroopan yhdeksi 
valtioksi valloittamalla naapurimaitaanJ 8 ^ 1800-luvulla nationalismi nousi merkittävään asemaan ja työväenliike levisi Britanniasta yli 
Euroopan. Nämä johtivat paikoin jopa sisällissotiin. Monet valtiot itsenäistyivät ja toisaalta jotkin pienet ruhtinaskunnat yhdistyivät 
suuremmiksi kansallisvaltioksi. Erityisesti köyhinä ja vaikeina aikoina Euroopasta virtasi siirtolaisia erityisesti Yhdysvaltoihin ja Kanadaan. 

Hyvinvoinnin kasvaessa 1900-luvulla kilpailu voimavaroista ja siirtomaaherruudesta johti aseellisiin yhteydenottoihin, joista suurimmat olivat 
ensimmäinen maailmansota 1914-1918 ja toinen maailmansota 1939-1945. Ensimmäinen maailmansota johti Euroopassa talouden 
romahtamiseen ja epäoikeudenmukaiseen Versailles'n rauhansopimukseen, ja useissa maissa diktaattorit nousivat uudelleen valtaan. Nämä 
johtivat lopulta toiseen maailmansotaan, joka oli kaikkien aikojen tuhoisin ja vaikutusvaltaisin sota. 

Merkittävä vaihe Euroopan historiassa on myös toisen maailmansodan jälkeen vallinnut poliittinen tila. Kylmän sodan aikana Eurooppa oli 
jaettu kahteen suureen poliittiseen ja taloudelliseen blokkiin: sosialistisiin valtioihin Itä-Euroopassa ja kapitalistisiin valtioihin Länsi- 
Euroopassa . Etenkin kapitalistisissa maissa talouskasvu ja demokratian kehitys on ollut nopeaa. 1990-luvun alussa niin Neuvostoliitto kuin 




































itäblokki hajosivat. Samalla Itä- ja Länsi-Saksa yhdistyivät. 1990-luvulla Euroopan unioni sai nykyisen muotonsa, mutta Balkanin alueella 
tapahtui samalla Jugoslavian hajoamissotia. Toisaalta myös monet entisen itäblokin maat demokratisoituivat, ja 2000-luvulla myös monet 
niistä liittyivät Euroopan unioniin ja Natoon. Vuodesta 2002 alkaen monet Euroopan unionin jäsenmaat ovat ottaneet käyttöönsä 
yhteisvaluutta euron. 

Maantiede ja luonto 


Pääartikkeli: Euroopan maantiede 

Pinnanmuodot 

Eurooppa on oikeastaan vain ryhmä Euraasian läntisiä niemimaita, joita ovat Itämeren erottamat 
Fennoskandia ja Keski-Eurooppa sekä jälkimmäisestä pohjoiseen erkanevat Bretagnen niemimaa 
ja Jyllannin niemimaa sekä etelään Välimereen erkanevat Iberian niemimaa, Apenniinien 
niemimaa ja Balkan .^ Venäjän suuntaan niemimaa levenee, kunnes se kohtaa Aasian rajan 
Uralvuorilla. Idässä Eurooppaa rajaa myös Kaspianmeri. Lännessä Eurooppaa rajaa Atlantin 
valtameri, etelässä Välimeri, Mustameri ja Kaukasuksen vuoristo. 

Euroopan pinnanmuodot vaihtelevat paljon pienillä etäisyyksillä. Eteläosassa on useita vuoristoja, 
merkittävimpinä Alpit , Pyreneet ja Karpaatit sekä Aasian rajan tuntumassa sijaitseva Kaukasus. 
Kaukasuksen korkein huippu Elbrus (5 642 m) sijaitsee vuoriston Euroopan-puoleisessa osassa. Länsi-Euroopan korkein vuori on Alppeihin 
kuuluva Mont Blanc (4 808 m) J 10 ^ Pohjoisempana on laajoja ja alavia tasankoja, ja vuoristoja on Skotlannissa sekä Skandit Skandinaviassa. 

Euroopan alueella sijaitsee useita suuria saaria, kuten Atlantin valtameressä sijaitsevat Iso-Britannia, Islanti ja Irlanti sekä Välimeressä 
sijaitsevat Sisilia ja Sardinia. Suurin saarista on Iso-Britannia (219 000 km 2 ). 

Euroopan pisimmät joet ovat Volga (3 530 km), Tonava (2 860 km), Ural (2 428 km) ja Dnepr (2 285 km). Maanosan suurimmat 
luonnonmukaiset järvet ovat Laatokka (17 700 km 2 ), Ääninen (9 800 km 2 ), Vänern (5 595 km 2 ) ja Saimaa (4 400 km 2 ). 

Euroopan mantereen ääripisteet ovat pohjoisessa Norjan Nordkinn (71° 8' N), lännessä Portugalin Cabo da Roca (9° 31' W), etelässä Espanjan 
Punta Marroqui (36° 0' N) ja idässä Uralvuorten pohjoisosa Venäjällä (n. 63° E). 

Lähes koko Eurooppa kuuluu Euraasian laattaan. Islanti sijaitsee Euraasian ja Pohjois-Amerikan mannerlaattojen välisellä saumalla. 
Tulivuoria on etenkin Islannissa ja Etelä-Italiassa. Suurin osa Euroopasta on seismisesti melko rauhallista aluetta, mutta esimerkiksi Italiassa, 
Kreikassa ja Islannissa tapahtuu yleisesti maanjäristyksiä . 



Euroopan topografinen kartta 


Ilmasto 


Suurin osa Euroopasta kuuluu lauhkeaan ilmastovyöhykkeeseen. Euroopan eteläisimmät osat 
kuuluvat subtrooppiseen vyöhykkeeseen , ja vain kaikkein pohjoisimmat osat kuuluvat kylmään 
vyöhykkeeseen . Läntisen Euroopan ilmasto on itäistä Eurooppaa mereisempi , eli toisin sanoen 
kesän ja talven lämpötilaerot kasvavat mitä idemmäksi mennään. Erityisesti Brittein saarilla ja 
Pohjoismaissa ilmastoa lämmittää Golfvirta, jonka ansiosta Pohjoismaiden ilmasto on 
huomattavasti lämpimämpi kuin samoilla leveyspiireillä muualla maailmassa. 

Sateet ovat pääsääntöisesti Länsi-Euroopassa runsaampia kuin Itä-Euroopassa. Runsassateisia 
alueita ovat etenkin Brittein saaret, Islanti sekä Atlantin rannikko. Myös Alpeilla ja Binaarisilla 
alpeilla sataa paljon. Verraten kuivia alueita löytyy esimerkiksi Espanjasta, Unkarista, Ukrainasta, 

Venäjältä sekä Suomen ja Ruotsin Lapista . Mikään Euroopan alue ei tosin ole maailman 
mittakaavassa erityisen kuivaa.[li][12] 

Pohjoisimman Euroopan tundraseuduilla talvet ovat kylmiä, ja yhtämittaiset pakkasjaksot kestävät 
yleensä lokakuulta huhtikuulle. Kesät ovat lyhyitä ja helteitä saadaan pari kertaa kymmenessä 
vuodessa. Näillä alueilla sateet painottuvat loppukesään. Havumetsävyöhykkeellä, noin 60. ja 70. 
leveyspiirin välillä talvet ovat pääsääntöisesti kylmiä ja lumisia, ja kesät vaihtelevat vuodesta 
riippuen viileästä kuumaan. Sateiden painopiste näillä alueilla painottuu voimakkaammin kesästä 
syksyyn, mitä etelämpänä havumetsävyöhykettä ollaan. Tuulisinta on loppusyksystä ja alkutalvesta. Sekametsien hallitsemalla 
hemiboreaalisella vyöhykkeellä, joka sijoittuu noin 55. ja 60. leveyspiirin väliin, talvet voivat olla vuodesta riippuen joko hyvin kylmiä ja 
lumisia tai lauhoja ja sateisia. Kesät ovat alueella pääsääntöisesti lämpimiä, vain harvoin hyvin viileitä. Sateet painottuvat syyskuukausiin, 
mutta sadantaa tapahtuu vuoden ympäri. 



Irlannin rannikkoa 



Näkymä Kolin huipulta Itä-Suomessa 


Tähän artikkeliin tai osioon ei ole merkitty lähteitä, joten 
tiedot kannattaa tarkistaa muista tietolähteistä. 

Voit lisätä artikkeliin tarkistettavissa olevia lähteitä ja merkitä ne ohjeen 
mukaan. 






































Keski-Euroopan lehtimetsävyöhykkellä, noin 45. ja 55. leveyspiirin välillä, talvia luonnehtii 
äärimmäinen ailahtelevuus. Keski-Euroopan talvi voi olla täysin lumeton, myrskyinen ja leuto, 
mutta toisinaan esiintyy pitkiäkin pakkasjaksoja keskitalvesta. Pysyvää lumipeitettä ei 
lehtimetsävyöhykkeellä saada. Kesät ovat yleensä miellyttävän lämpimiä, joskus tukalankin 
kuumia. Sateet painottuvat syksyyn ja talveen. Itäisempänä samoilla leveysasteilla sijaitsevilla, 
verraten kuivilla aroseuduilla ilmasto on äärevämpi. 

Noin 45. leveyspiiriltä etelään siirtyessä ilmasto muuttuu vähitellen talvisateiden ilmastoksi. 
Aluetta luonnehtivat leudot runsassateiset, jopa myrskyiset talvet ja vähäsateisemmat kuumat 
kesät. Sadantaa saadaan kuitenkin vuoden ympäri ja talven kylmimpään aikaan lämpötila voi 
päivisin olla vain muutama lämpöaste. Välimeren rannikkoseutuja hallitsevat leudot ja sateiset 
talvet, ja pitkät, kuumat ja kuivat kesät. 



Ranskan ja Italian rajalla sijaitseva Mont 
Blanc on Alppien korkein huippu. 


Kasvillisuus 



Tähän artikkeliin tai osioon ei ole merkitty lähteitä, joten 
tiedot kannattaa tarkistaa muista tietolähteistä. 

Voit lisätä artikkeliin tarkistettavissa olevia lähteitä ja merkitä ne ohjeen 
mukaan. 


Merkittävien lämpötila- ja sademääräerojen takia Euroopan kasvillisuuden paikalliset vaihtelut 
ovat suuria. Golfvirran lämmittävän voiman ansiosta metsänraja ulottuu Euroopassa samoille 
leveyspiireille, missä muualla maapallolla on puutonta tundraa. Euroopan pohjoisimmissa osissa, 

Jäämeren rannikolla maasto on puutonta ja vähäisen haihtumisen takia hyvin soista tundraa. 

Tyypillisiä alueen kasvilajeja ovat runsailla soilla kasvava tupasvilla ja rahkasammal, sekä 
yleisesti kaikkialla Pohjois-Euroopan tundralla kasvavat vaivaiskoivu ja variksenmarja . 

Metsänraja, jonka eteläpuolella alkaa pohjoinen havumetsävyöhyke eli taiga , sijoittuu 
Skandinaviassa noin 70. leveyspiirin tienoille ja idempänä Venäjällä noin 65. leveyspiirille. 

Skandinaviassa metsänrajan muodostaa tunturikoivu, Venäjällä sen muodostaa lähinnä mänty . Skandinaviassa mänty ja koivu syrjäyttävät 
tunturikoivun noin 69. leveyspiirien tienoilla, ja edelleen etelämpänä kuusi yleistyy ajaen männyn lähinnä karuimmille kasvupaikoille noin 65. 
leveyspiirin tienoilla. Kaikkein kosteimmilla mailla esiintyy yleisesti turvesoita, tyypillisesti nevoja. Havumetsävyöhyke jatkuu näiltä 
seuduilta vielä pitkälle etelään, noin 60. leveyspiirille saakka. Kuitenkin havumetsävyöhykkeen eteläisimmissä osissa, noin 61. leveyspiirin 
eteläpuolella pohjoistyyppiset lehtoalueet yleistyvät huomattavasti rehevillä mailla. Näissä lehdoissa pääpuulajit ovat yleensä kuusta, haapaa 
ja koivua, kuitenkin aluskasvillisuudessa on yleisesti vaateliaita lajeja, kuten valkovuokkoa. Myös suotyypit ovat havumetsävyöhykkeen 
eteläosissa keidassoita pohjoisempien alueiden nevojen sijaan. 

Sekametsäalue eli hemiboreaalinen vyöhyke, jossa on sekä taigan että lauhkeiden lehtimetsien piirteitä, ulottuu Euroopassa noin 60. 
leveyspiiriltä 55. leveyspiirille. Tämän kasvillisuustyypin pääaluetta ovat siten Etelä-Ruotsi, Etelä-Norja, Tanska, Baltian maat, osa Valko- 
Venäjää ja osa Venäjää. Sekametsien piirteitä alkaa näkyä pohjoisesta etelään tultaessa Suomen etelärannikolla, Tukholman seudulla 
Ruotsissa, Norjassa taas jo niinkin pohjoisessa kuin Trondheim , mikä johtuu Golfvirran lämmittävästä vaikutuksesta. Selvin merkki 
sekametsävyöhykkeen läheisyydestä näkyy Etelä-Suomessa esimerkiksi runsaasta lehti- ja sekametsille tyypillisestä kevätaspektista 
valko vuokkoineen. Sekametsävyöhykkeen rehevillä mailla vallitsevat tyypillisesti kuusi- ja lehtipuuvaltaiset sekametsät, joissa kuusien 
rinnalla kasvaa runsaasti koivua, haapaa , pihlajaa, raitaa, vaahteraa, tammea, lehmusta, jalavaa ja pähkinäpensasta . Metsätyypit ovat lähinnä 
lehtomaisia kankaita. Lännessä, kuten Etelä-Ruotsissa kasvaa myös pyökkiä . Karuilla seuduilla on lähinnä männiköitä, kuten taigallakin. 

Lehtimetsävyöhyke ulottuu Euroopassa noin 55. leveyspiiriltä aina 45. leveyspiirille saakka ja muodostaa siten pääosan Keski-Euroopasta. 
Tämän vyöhykkeen kasvillisuus on kosteilla seuduilla lehtimetsää, Itä-Euroopan kuivemmilla seudulla taas joko sekä lehtimetsän ja 
arokasvillisuuden muodostamaa metsäaroa , hieman harvempaa puistoaroa tai aivan puhdasta aroa. Karpaattien rajaamassa Unkarin altaassa 
kasvaa myös kuivaa aroa, paikallisittain pustaa . Lehtimetsäisillä seuduilla on hyvin monenlaisia metsätyyppejä: kosteikkojen varsilla kasvaa 
saarnia ja tervalepikköjä, parhaita paksumultaisia kasvupaikkoja hallitsee pyökki, hieman karummilla paikoilla valtalajeja ovat tammi, koivu 
ja lehmus, kun taas kaikkein karuimmilla metsämailla kasvaa lähinnä mäntyä ja katajaa. Atlantin läheisyydessä lehtimetsien puulajikoostumus 
ja aluskasvillisuus poikkeavat mantereisempien seutujen lehtimetsistä. Atlantin rannikkoseuduilla tyyppilajeja ovat muratti, talvitammi, 
misteli ja orjanlaakeri, jotka puuttuvat kokonaan Itä-Euroopasta. Metsäaroilla kasvaa puina lähinnä tammea sekä tiettyjä juuri metsäaroille 
sopeutuneita valoa kaipaavia spesialisteja kuten omenapuita . Arokasvillisuus muistuttaa lännempänä ja metsäaroilla monin paikoin niittyä tai 
ketoa kukkineen ja ruohikkoineen, mutta edelleen itään päin mentäessä vain sitkeimmät ruoholajit menestyvät. 

Lehtimetsien ja välimerenkasvillisuuden vaiheittumisvyöhyke sijoittuu noin 45. leveyspiirin tuntumaan. Tällä vyöhykkeellä kasvillisuus on 
yhä pääosin lehtimetsää ja idässä aroa. Etelämmäs mentäessä ilmasto alkaa hiljalleen muuttua talvisateiden ilmastoksi, mikä näkyy myös 
kasvillisuudessa. Lännessä talveksi lehtensä pudottavien lehtipuiden rinnalle ilmaantuu heti 45. leveyspiirin eteläpuolella myös nahkealehtisiä 
ainavihantia lehtipuita, kuten korkkitammia. Tämä välimerenkasvillisuuden ja lehtimetsien vaihettumisvyöhyke on nähtävissä selvimmin 
Espanjan pohjoisrannikolla, Pohjois-Italiassa ja Etelä-Ranskassa. Idässä arot törmäävät sen sijaan vuoristoihin, kuten Kaukasukseen, jonka 
rinteillä kasvaa hyvin monimuotoisia metsiä. 

Varsinaista Välimeren kasvillisuutta kasvaa Euroopassa lähinnä kaikkialla Välimeren rannoilla, mutta myös pienenä erillisenä "taskuna" 
Krimin niemimaan eteläkärjessä vuorten ja meren välissä Mustanmeren rannikolla. Välimeren kasvillisuus lienee maapallon yksi 
monimuotoisimmista kasvillisuustyypeistä. Alueella kasvaa niin sankkoja nahkealehtisiä ainavihantia metsiä, korkeita metsämäisiä 
piikkipensastoja, matalampia tiheitä pensastoja siellä täällä kasvavine nahkealehtisine puineen kuin suuria kosteikkoja ja marskimaita jokien 
suistoilla. Kaikkein kuivimmilla seuduilla, kuten Espanjan keskiosissa kasvaa jopa puoliaavikon kasveja yhdessä nahkealehtisen matalan 



Oliivipuita Zakinthoksen saarella 
Kreikassa. 
































pensaston kanssa. Välimeren kasvillisuus on rehevintä seuduilla, joissa on runsaimmat talvisateet. Sateisen talven jälkeen maalis-huhtikuussa 
luonto on hyvin rehevää ja täydessä kukassa. Kesän kuivan kauden aikana kasvien, kuten sitruspuiden , mantelipuiden, korkkitammen ja 
oliivien hedelmät taas kypsyvät. 


Euroopan valtiot 


Katso myös: Luettelo Euroopan maista asukasluvun mukaan 



lähde? 





Valtio 

Pinta-ala 

(km 2 ) 

Asukasluku 

(2015) 

Väestötiheys 
(as. / km 2 ) 

Pääkaupunki 

valtiomuoto 

viralliset 

kielet 

valuutta 

Lähteet 

Etelä- 

Eurooppa: 

2 474 861,39 

265 618 008 

100,5 






p Albania 

28 748 

3 029 278 

123,3 

Tirana 

tasavalta 

albania 

lek 

[13] [14] 

| Andorra 

468 

85 580 

146,2 

Andorra la 

Veliä 

ruhtinaskunta 

katalaani 

euro 

[13] [14] 

Bosnia ja 
Hertsegovina 

51 197 

3 867 055 

77,5 

Sarajevo 

liittovaltio 

bosnia, serbiä, 
kroatia 

Bosnian ja 
Hertsegovinan 
vaihdettava 
markka 

[13]I14] 

Bulgaria 

110 879 

7 186 893 

68,7 

Sofia 

tasavalta 

bulgaria 

Bulgarian levä 

[13][14] 

^3 Espanja 

505 370 

48 146 134 

93,6 

Madrid 

perustuslaillinen 

monarkia 

espanja 

euro 

[13][14] 

| | Italia 

301 340 

61 855 120 

191,6 

Rooma 

tasavalta 

italia 

euro 

[13][14] 

Kosovo 

10 887 

1 870 981 

182,2 

Pristina 

tasavalta 

albania ja 
serbiä 

euro 

[13][14] 

^ Kreikka 

131 957 

10 775 643 

81,5 

Ateena 

tasavalta 

kreikka 

euro 

[13][14] 

Kroatia 

56 594 

4 464 844 

77,7 

Zagreb 

tasavalta 

kroaatti 

Kroatian kuna 

[13][14] 

Kypros 
Kypros kuuluu 
maantieteellisesti 
Aasiaan ja Lähi- 
itään, ja osittain 
myös 

kulttuurillisesti. 

5 995 

1 189 197 

130,1 

Nikosia 

tasavalta 

kreikka, turkki 

euro 

[1£1 

| Malta 

316 

413 965 

1 257,9 

Väli että 

tasavalta 

malta, englanti 

euro 

[13][14] 

* Monaco 

2,0 

30 535 

16 403,6 

Monaco 

ruhtinaskunta 

ranska 

euro 

[13] [14] 

Montenegro 

13 812 

647 073 

48,7 

Podgorica 

tasavalta 

montenegro, 
albania, serbiä 

euro 

[13][14] 

gg Pohjois- 
Makedonia 

25 713 

2 096 015 

81,1 

Skopje 

tasavalta 

makedonia 

Makedonian 

denaari 

[13][14] 

Portugali 

92 090 

10 825 309 

110,1 

Lissabon 

tasavalta 

portugali 

euro 

[13] [14] 

| Romania 

238 391 

21 666 350 

91,0 

Bukarest 

tasavalta 

romania 

Romanian leu 

[13][14] 

^ San 

Marino 

61 

33 020 

454,6 

San Marino 

tasavalta 

italia 

euro 

[13][14] 

■!!■ Serbia 

77 474 

7 243 007 

89,4 

Belgrad 

tasavalta 

serbiä 

Serbian 

dinaari 

[13][14] 

Turkki 

Turkki sijaitsee 
hallinnollisesti, 
maantieteellisesti, 
väestöllisesti ja 
kulttuurillisesti 

suurimmaksi 

osaksi Aasiassa. 
Bosporinsalmen 
länsipuolinen osa 
Turkkia kuuluu 
Eurooppaan. 

783 562 

79 414 269 

93 

Ankara 

tasavalta 

turkki 

Turkin liira 

[13][14] 

Vatikaani 

0,44 

842 

2 045,5 

Cittä del 
Vaticano 

absoluuttinen 

vaalimonarkia, 

teokratia 

italia 

euro 

[131115] 

Itä-Eurooppa: 

20 777 073 

232 288 488 

11,2 






Armenia 

l 

29 743 

3 056 382 

101 

Jerevan 

tasavalta 

armenia 

Armenian 

dram 

[13][14] 

Azerbaidzan 

Azerbaidzan 

sijaitsee 

maantieteellisesti 
Aasiassa ja 
Euroopassa 
jonka Etelä- 
Kaukasian 

niemimaa erottaa 

ne toisistaan 

86 600 

9 780 780 

105,7 

Baku 

tasavalta 

azeri 

Azerbaidzanin 

manat 

[131M 

t+t Georgia 
Georgia sijaitsee 
maantieteellisesti 
Aasiassa ja 
Euroopassa 
jonka Etelä- 
Kaukasian 

niemimaa erottaa 

ne toisistaan 

69 700 

4 931 226 

64 

Tbilisi 

tasavalta 

georgia 

Georgian lari 

[13][14] 


































































Kazakstan 
Kazakstan 
sijaitsee 
hallinnollisesti, 
väestöllisesti, 
maantieteellisesti 
ja kulttuurillisesti 
lähes kokonaan 

Aasiassa. 

Uraljoen 
länsipuolinen 
pieni osa 
Kazakstan ia 

kuuluu 

Eurooppaan. 

2 724 900 

17 948 816 

5,6 

Nur-Sultan 

tasavalta 

kazakki ja 
venäjä 

tenge 

LLH 

|t| Moldova 

33 851 

3 546 847 

131,0 

Chisinäu 

tasavalta 

moldova 

Moldovan leu 

[13][14] 

Ukraina 

603 550 

44 429 471 

80,2 

Kiova 

tasavalta 

ukraina 

Ukrainan 

hryvnia 

[131I14] 

Venäjä 

207 600 

9 589 689 

49,8 

Minsk 

tasavalta 

valkovenäjä, 

venäjä 

Valko-Venäjän 
rupla 

[13] [14] 

Venäjä 
Venäjä sijaitsee 
maantieteellisesti 

suurimmaksi 
osaksi Aasiassa, 
mutta 

keskushallinto ja 
suurin osa 

asukkaista 

sijaitsee 

Euroopassa. 

Uralvuoriston 

länsipuolinen osa 

Venäjää kuuluu 

Eurooppaan. 

17 098 242 

142 423 773 

8,3 

Moskova 

liittotasavalta 

venäjä 

Venäjän rupla 

[131114] 

Länsi- 

Eurooppa: 

936 752 

160 797 249 

160,6 






Alankomaat 

41 543 

16 947 904 

393,0 

Amsterdam, 

Haag 

perustuslaillinen 

monarkia 

hollanti 

euro 

[1311141 

| | Belgia 

30 528 

11 323 973 

336,8 

Bryssel 

perustuslaillinen 

monarkia 

hollanti,ranska, 
saksa 

euro 

[13][14] 

Britannia 

243 610 

64 088 222 

244,2 

Lontoo 

parlamentaarinen 

monarkia 

englanti 

Englannin 

punta 

[13] [14] 

| | Irlanti 

70 273 

4 892 305 

55,3 

Dublin 

tasavalta 

englanti, iiri 

euro 

[13][14] 

Luxemburg 

2 586 

570 252 

173,5 

Luxemburg 

perustuslaillinen 

monarkia 

luxemburg, 
saksa, ranska 

euro 

[131114] 

| Ranska 

551 500 

66 553 766 

109,3 

Pariisi 

tasavalta 

ranska 

euro 

[14] [16] 

Keski- 

Eurooppa: 

922 752 

161 761 816 

165,9 






Itävalta 

83 871 

8 665 550 

102 

Wien 

liittotasavalta 

saksa 

euro 

[13][14] 

Liechtenstein 

160 

37 624 

232 

Vaduz 

perustuslaillinen 

monarkia 

saksa 

Sveitsin frangi 

[131114] 




Puola 

312 685 

38 562 189 

123,5 

Varsova 

tasavalta 

puola 

Puolan zloty 

[13] [14] 

Saksa 

357 022 

80 854 408 

233,2 

Berliini 

liittotasavalta 

saksa 

euro 

[13] [14] 

Slovakia 

49 035 

5 445 027 

111,0 

Bratislava 

tasavalta 

Slovakia 

euro 

[13][14] 

Slovenia 

20 273 

1 983 412 

95,3 

Ljubljana 

tasavalta 

sloveeni 

euro 

[13][14] 

H Sveitsi 

41 277 

8 121 830 

200 

Bern 

valaliitto 

saksa, ranska, 
italia, 

Sveitsin frangi 

[13][14] 



retoromaani 


^ m Tsekki 

78 867 

10 644 842 

133 

Praha 

tasavalta 

tsekki 

Tsekin koruna 

[13] [14] 

Unkari 

93 028 

9 897 541 

106 

Budapest 

tasavalta 

unkari 

Unkarin forintti 

[13][14] 

Pohjois- 

Eurooppa: 

1 432 323 

32 048 161 

22,1 






Islanti 

103 000 

331 918 

2,7 

Reykjavik 

tasavalta 

islanti 

Islannin 

kruunu 

[1Z1 

^5 Latvia 

64 589 

1 989 500 

36,6 

Riika 

tasavalta 

latvian kieli 

euro 

[18] 

[^1 

Bi Liettua 

65 300 

2 904 391 

45,0 

Vilna 

tasavalta 

liettua 

euro 

[20] 

aS Nor ja 

323 787 

5 177 000 

14,0 

Oslo 

perustuslaillinen 

monarkia 

norja 

Norjan kruunu 

ns 

[22J 

H Ruotsi 

450 295 

9 784 445 

19,7 

Tukholma 

perustuslaillinen 

monarkia 

ruotsi 

Ruotsin 

kruunu 

im 

[24] 

[25] 

Suomi 

338 434 

5 509 984 

18,1 

Helsinki 

tasavalta 

suomi, ruotsi 

euro 

[26] 

g Tanska 

43 094 

5 659 715 

124,6 

Kööpenhamina 

perustuslaillinen 

monarkia 

tanska 

Tanskan 

kruunu 

m 

[2Z1 




Sää Viro 

45 339 

1 313 271 

31,3 

Tallinna 

tasavalta 

viro 

euro 

[28] [29] 

Yhteensä: 

26 650 000 

852 513 722 

70 







1 

■ Armenian ja Kyproksen katsotaan kuuluvan maantieteellisesti Aasiaan, mutta kulttuurisesti ja historiallisesti Eurooppaan. 
. Lähteet: ™ 

Epäitsenäiset ja kiistanalaiset alueet 


lähde? 


Edellä mainittujen valtioiden lisäksi on useita itsenäisiä valtioita, joilla ei kuitenkaan ole kansainvälistä tunnustusta tai ovat vain muutaman 
valtion tunnustama. 


Valtio 

Pinta- 

ala 

(km 2 ) 

Asukasluku 

Asukastiheys 

(as./km 2 ) 

Pääkaupunki 

Emämaa 

Abhasia 

8 432 

216 000 

29 

Suhumi 

Julistautunut Georgiasta itsenäiseksi, mutta vain viiden valtion 
tunnustamana. 

Etelä-Ossetia 

3 900 

70 000 

18 

Tskhinvali 

Julistautunut Georgiasta itsenäiseksi, mutta vain neljän valtion 
tunnustamana. 



E Pohjois- 
Kyproksen 

turkkilainen tasavalta 

3 355 

264 172 

78 

Nicosia 

Pohjois-Kypros on vuonna 1983 itsenäiseksi julistautunut valtio, 
jonka itsenäisyyden on tunnustanut vain Turkki. Turkki ei 
puolestaan tunnusta Kyproksen tasavaltaa itsenäiseksi. 

Transnistria 

4 163 

555 300 

133 

Tiraspol 

Itsenäistynyt Moldovasta yksipuolisesti. Alue sijaitsee Moldovan 
kansainvälisesti tunnustettujen rajojen sisäpuolella eikä mikään 
valtio ole tunnustanut sitä. 

K3 Vuoristo-Karabah 

11 458 

141 400 

12 

Stepanakert 

Alue on irtautunut Azerbaidzanista yksipuolisesti vuonna 1991, 
mutta mikään muu maa ei ole tunnustanut sen itsenäisyyttä. 


Itsehallinnolliset alueet 


Alue 

Pinta-ala 

(km 2 ) 

Asukasluku 

Asukastiheys 

(as./km 2 ) 

Pääkaupunki 

Emämaa 

§}5 Ahvenanmaa 

1552 

28 355 

16,8 

Maarianhamina 

Suomi 

+- Färsaaret 

1399 

49 483 

32,9 

Törshavn 

■g Tanska 

* Gibraltar 

5,9 

29 034 

4 697,3 

Gibraltar 

sEI Britannia 

Guernsey 

78 

65 345 

828,0 

St. Peter Port 

slH Britannia 

35 Huippuvuoret ja 35 Jan Mayen 

62 049 

2 932 

0,046 

Longyearbyen 

35 Norja 

X Jersey 

116 

94 949 

773,9 

Saint Helier 

Britannia 

O Mansaari 

572 

85 421 

129,1 

Douglas 

Britannia 


Euroopan osia ja alaryhmittymiä 


Suuren osan Eurooppaa kattavia yhteenliitymiä 

■ Euroopan neuvosto 

■ Euroopan talousalue 

■ Euroopan unioni 

■ Schengen-alue 

■ Euroalue 


Euroopan osia ilmansuunnittain 





























































■ Keski-Eurooppa 

■ Itä-Eurooppa 

■ Pohjois-Eurooppa 

■ Etelä-Eurooppa 

■ Länsi-Eurooppa 

Kultturisia tai poliittisia alueita tai ryhmittymiä 

■ Baltian maat 

■ Benelux 

■ Pohjoismaat 

■ Visegräd-ryhmä 

Luonnonmaantieteellisä alueita 

■ Balkan 

■ Britteinsaaret 

■ Fennoskandia 

■ Iberian niemimaa 

■ Skandinavia 


Main european regions 



Euroopan osat. Keltaisella Itä-Eurooppa, vihreällä 
Pohjois-Eurooppa, sinisellä Keski-Eurooppa, 
violetilla Länsi-Eurooppa, tummemmalla 
oranssilla Etelä-Eurooppa, vaaleammalla 
oranssilla Kaakkois-Eurooppa. 


Talous 


Katso myös: Euroopan talousalue, Euraasian talousunioni, Euroopan vapaakauppajärjestö 

Eurooppa oli vuonna 2008 hallinnoitavien varojen perusteella maailman rikkain maanosa, sillä 
kaiken kaikkiaan ne olivat yli 32,7 biljoonaa Yhdysvaltain dollaria, kun taas vastaava luku 
Pohjois-Amerikassa oli 27,1 bilj oonaa J 30 ^ Vuonna 2009 Euroopan hallinnoitavat kokonaisvarat 
käsittivät kolmanneksen koko maailman varoista. Finanssikriisi 2000-luvun ensikymmenen 
lopulla on kuitenkin heikentänyt monen maan luottoluokitusta ja ajanut euroalueen velkakriisiin. 

Ennen kriisiä Euroopan bruttokansantuote oli huipussaan. ^ 31 ^ 

Vaurauden vaihtelu eri puolilla Eurooppaa on suurta. Rikkaimmat maat sijaitsevat lähinnä Länsi- 
ja Pohjois-Euroopassa, kun taas sosialismin ja esimerkiksi Jugoslavian hajoamissotien vaikutus 
näkyy yhä monissa Itä-Euroopan ja Balkanin maassa. Maailmanpankin (2011-2018) mukaan 
Euroopan rikkaimmat maat ostovoimakorjatun bruttokansantuotteen mukaan ovat Luxemburg , 

Irlanti, Norja , Sveitsi ja Alankomaat. Köyhimmät maat asukasta kohden ovat Moldova, Ukraina, 

Bosnia ja Hertsegovina , Albania ja Serbia.I5?I 

Kansainvälisen valuuttarahaston (2018) mukaan neljä Euroopan maata kuuluu 
kokonaisbruttokansantuotteeltaan maailman kymmenen suurimman kansantalouden joukkoon: 

Saksa, Yhdistynyt kuningaskunta , Ranska ja ItaliaJ^ Koko Euroopan bruttokansantuote henkeä 
kohden vuonna 2016 oli 21 767 Yhdysvaltain dollaria J 34 ^ 

Vuonna 2002 yhteensä 12 Euroopan unionin jäsenmaata ottivat käyttöön yhteisvaluutta euron , Suomi mukaan lukien. Nykyään euro on 
käytössä 19 EU-maassa ja lisäksi neljässä EU:n ulkopuolisessa kääpiövaltiossaJ 35 ^ 

Euroopan tärkeimpiä finanssikeskuksia ovat Lontoo, Zurich, Geneve ja FrankfurtJ 36 ^ Euroopassa on myös useita veroparatiiseja , kuten 
Monaco, Luxemburg, Andorra, Liechtenstein, Jersey ja Mansaari .l^ 

Vuonna 2018 liikevaihdoltaan suurin eurooppalainen yritys oli hollantilais-brittiläinen energiayhtiö Royal Dutch Shell , joka oli yli 396 
miljardin Yhdysvaltain dollarin liikevaihdollaan maailman kolmanneksi suurin yritys.^ 38 ^ Muita samana vuonna maailman 20 suurimman 
yrityksen joukkoon kuuluneita eurooppalaisia yrityksiä olivat brittiläinen energiayhtiö BP^?51, saksalainen autoyritys Volkswagen AG^, 
sveitsiläinen kaivos- ja raaka-aineyritys Glencore^ 41 !, saksalainen autoyritys Daimler AG ET ja ranskalainen öljy-yhtiö Total J 43 ^ 

Euroopan maiden ostovoimakorjattu 
bruttokansantuote asukasta kohden. 


Liikenne 


Euroopassa on hyvin kattava maantie- ja rautatieverkko. Lukuisat eurooppatiet johtavat maasta 
toiseen ylittäen valtakunnan rajat. Keski-Euroopassa on tiheä moottoritieverkosto. Etenkin Keski- 
Euroopassa on lisäksi erinomaiset junayhteydet maasta toiseen. 

Euroopan vilkkaimmat lentoasemat vuonna 2019 olivat Lontoon Heathrow’n lentoasema, Pariisin 
Charles de Gaullen lentoasema, Amsterdamin Schipholin lentoasema, Frankfurtin lentoasema , 
Istanbulin lentoasema , Madrid-Bar ajasin lentoasema ja Barcelon an lentoasema .iAi 



Väestö 


Moottoritietä Saksassa. 






































Euroopassa asuu nykyisin noin 740 miljoonaa henkeä. Eurooppa on verraten tiheään asuttu maanosa: yhtä neliökilometriä kohden Euroopassa 
asuu keskimäärin yli 70 ihmistä. Erityisen tiheään asuttuja maita ovat esimerkiksi Englanti , Alankomaat, B elgia ja Saksa. Sen sijaan Itä- ja 
Pohjois-Euroopassa asutus on monin paikoin harvaa. 

Väkiluvun kasvu on Euroopassa hidasta verrattuna muihin maanosiin johtuen muun muassa alhaisesta syntyvyydestä . Sen sijaan väestön 
ikääntyminen on nopeaa: vuonna 2005 yli 65-vuotiaiden osuus oli 16 prosenttia väestöstä, vuoteen 2050 mennessä sen on laskettu kasvavan 
28 prosenttiin.!^! 

Eurooppalaisten elinajanodote on korkea. Noin puolella Euroopan maista se on yli 80 vuotta. Pisin se on sveitsiläisillä, italialaisilla ja 
espanjalaisilla (yli 83 vuotta) ja lyhin moldovalaisilla, ukrainalaisilla ja venäläisillä (noin 72 vuotta).^ 


Kielet 


Euroopassa puhutaan noin 230 kieltä, mikä on vain 3 % maailman kielten lukumäärästä.^ 47 ^ 
Indoeurooppalaisten kielten puhujia on yli 90 prosenttia. Suurimmat indoeurooppalaiset 
kieliryhmät ovat slaavilaiset, germaaniset ja romaaniset kielet. Slaavilaisia kieliä puhutaan etenkin 
Euroopan itäosissa, ja niitä ovat esimerkiksi venäjä, puola ja serbokroaatti. Germaanisia kieliä 
taas puhutaan etenkin Keski- ja Pohjois-Euroopassa, ja niihin kuuluvat muun muassa englanti , 
saksa ja ruotsi. Romaaniset kielet taas ovat enemmän keskittyneet Euroopan eteläosiin, ja niitä 
ovat muun muassa ranska, espanja ja italia. Pienempiä indoeurooppalaisia kieliryhmiä ovat 
esimerkiksi kelttiläiset ja balttilaiset kielet. Myös kreikan ja albanian kielet kuuluvat 
indoeurooppalaisiin kieliin. 

Euroopassa puhuttavia ei-indoeurooppalaisia kieliä ovat esimerkiksi useat uralilaiset kielet, kuten 
suomi, viro ja unkari, sekä isolaattikieliin kuuluva baski ja altailaisiin kieliin kuuluva turkki. 



Uskonnot 

Pääartikkeli: Uskonto Euroopassa 

Eurooppalaisista noin 75 % on kristittyjä ja 8 % muslimeja. Noin 17 % eurooppalaisista ei 
tunnusta mitään uskontoa. Juutalaisia on alle yksi prosentti. 

Lounais-Eurooppalaisista suurin osa on katolilaisia. Keski-Euroopassa asuu monin paikoin 
runsaasti niin katolilaisia kuin protestantteja. Pohjoismaissa ja Britanniassa suurin osa väestöstä 
on protestantteja, Itä-Euroopassa taas asuu enemmän ortodokseja. Muslimeista suurin osa asuu 
Venäjän ja Turkin Euroopan-puoleisissa osissa, Bosnia-Hertsegovinassa, Albaniassa ja 

Kosovossa.!^] 


Euroopan pääaakkoset, Kypros ja Turkki 

on laskettu mukaan 

[ | latinalaiset aakkoset 

[ | kyrilliset aakkoset 

[ | kreikkalaiset aakkoset 

|[ | latinalaiset aakkoset ja kyrilliset 

aakkoset 

[ | kreikkalaiset aakkoset ja latinalaiset 

aakkoset 


Kaupungit 


Katso myös: Luettelo Euroopan yli 1 000 000 asukkaan kaupungeista 

Euroopassa on 17 yli 1,5 miljoonan asukkaan kaupunkia . Vuoteen 1950 asti maailman suurimpien 
kaupunkien joukossa oli eurooppalaisia pääkaupunkeja , mutta kehitysmaiden väestönkasvu ja 
kaupungistuminen ovat muuttaneet tilanteen. 

Kun kaupunkilaisiksi lasketaan kaupungin rajojen sisällä elävät asukkaat, ja kaupungeiksi sellaiset 
joilla on oma paikallishallinto (mutta ei useamman kunnan alueelle jakautuvia taajamia), 
Euroopan suurimmat kaupungit ovat: 



Moskova. 



Lontoo. 































Sijoitus 

Nimi 

Maa 

Väkiluku 

Huomioitavaa 

1 . 

Istanbul 

] Turkki 

15 029 231® 

kaupunki osittain Euroopan, osittain Aasian puolella 

2. 

Moskova 

Venäjä 

13 197 596® 


3. 

Lontoo 

Yhdistynyt kuningaskunta 

8 787 892® 

metropolialueen väkiluku yli 14 miljoonaa ( 2014 }®f 

4. 

Pietari 

Venäjä 

5 323 300^ 53 ] 


5. 

Berliini 

Saksa 

3 671 000 [54] 


6. 

Madrid 

Espanja 

3 165 235^ 


7. 

Kiova 

| Ukraina 

2 932 525 [56] 


8. 

Rooma 

| | Italia 

2 879 038^—] 


9. 

Pariisi 

| Ranska 

2 241 346® 

metropolialueen väkiluku yli 12 miljoonaa (2014)^ 52 ] 

10. 

Minsk 

Valko-Venäjä 

1 949 400 [59] 


11 . 

Bukarest 

| Romania 

1 883 144® 


12. 

Wien 

Itävalta 

1 877 836® 


13. 

Budapest 

Unkari 

1 759 407® 


14. 

Hampuri 

Saksa 

1 758 041 [ ^ 


15. 

Varsova 

Puola 

1 748 916® 


16. 

Barcelona 

^3 Espanja 

1 602 386® 


17. 

Munchen 

Saksa 

1 521 678® 


18. 

Harkova 

| Ukraina 

1 431 565 [66] 


19. 

Milano 

| | Italia 

1 362 695® 


20. 

Praha 

Tsekki 

1 280 208® 



Kulttuuri 


Eurooppalaisen kulttuurin juuret ovat antiikin Kreikassa, Rooman valtakunnassa ja kristinuskossa , ja sitä ovat vuosisatojen saatossa 
muokanneet muun muassa renessanssi, kolonialismi, valistus ja sodat. 

Euroopan yhteinen kulttuuriperintö yhdistetään alueiden alkuperäiskansojen kulttuurien ja kansanperinteiden kanssa, jotka on jaettu karkeasti 
slaavilaiseen, latinalaiseen ja germaaniseen, mutta näiden lisäksi on Euroopassa useita muita ryhmiä, kuten kreikkalaiset ja keltit. Kulttuurien 
monimuotoisuus luonnehtii suurta osaa Euroopasta, ja vaihtelut ovat suuria varsin pienillä maantieteellisillä etäisyyksilläJ 68 ^ 


Arkkitehtuuri 


Pääartikkeli: Eurooppalainen arkkitehtuuri 

Eurooppalaista arkkitehtuuria leimaavat voimakas alueellinen vaihtelu ja hyvin vaiheikas historia. 
Eteläeurooppalaiset kaupungit ja kylät ovat usein tiiviimmin rakennettuja kuin 
pohjoiseurooppalaiset. Euroopassa on edelleen jäljellä monta tiivistä, ilman selvää asemakaavaa 
rakennettua vanhaakaupunkia , ja ne ovat usein suojeltuja.^ 69 ] Tällaisia löytyy esimerkiksi 
Prahasta (Stare Mesto), Tallinnasta, Tukholmasta ja Venetsiasta. Antiikin ajan arkkitehtuuria 
löytyy edelleen etenkin Roomasta ja eri puolilta Kreikkaa. 

Antiikin Kreikan arkkitehtuuri suosi yksinkertaisuutta ja tasapainoisia mittasuhteita sekä 
marmorin käyttöä, ja se on vaikuttanut hyvin moneen myöhäisempään eurooppalaisen 
arkkitehtuurin tyylisuuntaan J 7 °] Huomattavimpia antiikin Kreikan arkkitehtuurin edustajia ovat 
pylväiden varaan rakennetut temppelit, kuten Ateenan Parthenon. Antiikin Rooman arkkitehtuuri 
oli hyvin käytännöllistä, ja sitä edustavat muun muassa Colosseum ja muut gladiaattoriareenat, 
Pantheonin temppeli ja akveduktit. Roomalaisten keksimää betonia käytettiin monien varsin 
vaatimattoman näköisten talojen rakennusmateriaalina. ^ 71 ] Etenkin Pohjois-Euroopassa ja 
Alpeilla on varhaisista ajoista lähtien käytetty rakennusmateriaalina paljon puuta. 

Keskiajalla vallitsevia tyylisuuntia olivat romaaninen tyyli ja hieman myöhemmin goottilainen 
tyyli . Ne ovat edelleen esillä monissa kirkoissa ympäri Eurooppaa, sillä keskiajalla 
kirkonrakentajat kulkivat maasta toiseen ja veivät vaikutteita mukanaan. Romaanisen tyylin 
tunnusmerkkejä ovat pyöreät holvikaaret , paksut kiviseinät, pienet ikkunat, tynnyriholvit ja 
erilaiset freskot. Goottilaiseen tyyliin kuuluvat taas korkeat kirkontornit, koristeelliset 
suippokaaret ja värikkäät ikkunamaalaukset. Esimerkkejä romaanisen tyylin edustajista ovat 
Santiago de Compostelan katedraali ja Lundin tuomiokirkko, kun taas goottilaista tyyliä edustavat 
muun muassa Kölnin ja Milanon tuomiokirkot sekä Notre-Damen katedraali. Jotkin keskiaikaiset 
kirkot, kuten Turun tuomiokirkko, sekoittivat romaanista ja goottilaista tyyliä J 72 ^ 73 ] 



Pantheonin temppeli Roomassa on 
kaikkein parhaiten säilynyt antiikin 
aikainen rakennus. 



Etelä-Saksassa sijaitseva 
Neuschvvansteinin linna valmistui vuonna 
1892. 


Keskiajan jälkimainingeissa arkkitehtuurin painopiste muuttui renessanssiin , ja vaikutteita otettiin antiikin ajoilta. Renessanssia edustavat 
rakennukset ovat antiikin rakennusten tapaan selkeitä ja symmetrisiä, ja pylväitä ja pyörökaaria käytettiin paljon. Renessanssi sai alkunsa 
Italiasta, jossa sitä edustaa muun muassa Firenzen Santa Maria del Fiore -katedraaliJ 74 ^ 75 ] Renessanssia edustavat myös muun muassa 
































































Chambordin linna Ranskassa ja Frederiksborgin linna Tanskassa. Myös palladiolainen arkkitehtuuri haki paljon vaikutteita antiikin Roomasta, 
ja sitä edustavat monet kartanot. Uuden ajan alkupuolella suosiotaan nosti myös barokki, joka suosi mahtipontista koristelua, raskaita 
tukirakenteita ja eritoten symmetriaa. Barokkia edustavat muun muassa Fontana di Trevin suihkulähde Roomassa, St. Paulin katedraali 
Lontoossa sekä Versaillesin ja Wienin Schönbrunnin linnat.^ 

1800-luvulla vallitseviksi tyylisuunniksi nousivat revivalismi ja aivan vuosisadan lopulla myös jugend . Revivalistisessa tyylissä heräteltiin 
vanhempia arkkitehtonisia suuntauksia uudelleen eloon, ja sitä edustivat muun muassa uusgoottiset Lontoon Big Ben ja Unkarin 
parlamenttitalo sekä uusromaaninen Neuschwansteinin linna. Uusklassismia edusti muun muassa Napoleon I:n kehittämä empiretyyli, joka 
levisi myöhemmin muun muassa Pietariin ja Helsinkiin. ^ Jugend eli art nouveau suosi kaarevia muotoja, omaperäistä koristeellisuutta ja 
epäsymmetrisyyttä, ja sitä edustavia rakennuksia löytyy runsaasti etenkin Budapestistä ja Prahastai 78 ! 1900-luvulla suosiotaan on nostanut 
etenkin moderni ja postmoderni arkkitehtuuri, joissa on käytetty puhtaampia geometrisia linjoja. Useimpien eurooppalaisten kaupunkien 
siluetti on pohjoisamerikkalaisiin ja itäaasialaisiin kaupunkeihin verrattuna matala, mutta lukuisia pilvenpiirtäjiä löytyy esimerkiksi Lontoosta 
ja Frankfurtista. 


Kirjallisuus 

Pääartikkeli: Eurooppalainen kirjallisuus 

Eurooppalaisen kirjallisuuden kehdoksi määritellään yleensä Antiikin Kreikka,^ 79 ^ jossa kehittyi kaksi 
selkeää kirjallisuuden lajijakoa. Dionysos-jumalan palvontamenoihin kuuluneen 

näytelmäkilpailuperinteen myötä kirjallisuus jaettiin tragedioihin ja komedioihin. Filosofi Aristoteles 
puolestaan esitti Runousopissaan kirjallisuuden kolmijaon draamaan, lyriikkaan ja epiikkaan . Eräät 
maailmankirjallisuuden merkittävimmät tekstit ovat peräisin Antiikin Kreikasta, kuten Platonin dialogit , 

Homeroksen Ilias ja Odysseia sekä Sofokleen kuuluisa tragedia kuningas Oidipuksesta. 

Keskiaika oli kirjallisuuden lama-aikaa, jolloin kirjallisuus rajoittui lähes kokonaan kristinuskon aiheisiin. 

Antiikin perintö hylättiin ja pakanalliset teokset tuomittiin jyrkästi. Keskiajan tärkeimpänä teoksena 
pidetään italialaisen Dante Alighierin kuuluisinta teosta Jumalainen näytelmä t—^ Renessanssin aikana 
1400-1600-luvuilla ihannoitiin jälleen antiikkia, ja aiheita kirjallisuuteen haettiin antiikin myyteistä sekä 
taruista. Myös yksilönvapauden ja ihmisyyden korostaminen sekä maailmankuvan laajeneminen 
kuuluivat renessanssin kirjallisuuteen. Merkittävimpiä renessanssiteoksia ovat muun muassa Erasmus 
Rotterdamilaisen Tyhmyyden ylistys, William Shakespearen Hamlet sekä Miguel de Cervantesin Don 
Quijote . Ranska oli 1600-luvulla merkittävä klassismin keskus, jonka edustajia olivat muun muassa 
Moliere ja Rene Descartes. 

1700-luvun keskeisimpiä eurooppalaisia kirjailijoita olivat muun muassa Immanuel Kant, Voltaire, Jean-Jacques Rousseau ja Gotthold 
Ephraim Lessing , jotka olivat myös keskeisiä valistusajan vaikuttajia. 1800-luku oli kirjallisuuden osalta varsin aktiivista aikaa, jolloin 
keskeisiä kirjallisuuden ilmiöitä olivat etenkin romantiikka, realismi ja tieteiskirjallisuus. Tunnetuimpia 1800-luvun kirjailijoita olivat muun 
muassa Charles Dickens, Fjodor Dostojevski, Arthur Conan Doyle, Johann Wolfgang von Goethe, Nikolai Gogol, Victor Hugo, Leo Tolstoi ja 
Jules Verne. 1900-luvun suosituimpia eurooppalaisia kirjailijoita ovat puolestaan olleet esimerkiksi Hermann Hesse, James Joyce, Franz 
Kafka, Astrid Lindgren , Thomas Mann, J. R. R. Tolkien ja Virginia Woolf . 



William Shakespeare. 


Elokuva 

Pääartikkeli: Eurooppalainen elokuva 

Elokuva keksittiin Ranskassa 1800-luvun lopulla. Eurooppalaisen elokuvan parista on noussut runsaasti maailmankuuluja ohjaajia, kuten 
Alfred Hitchcock, Vittorio de Sica, Rainer Werner Fassbinder, Roberto Rossellini, Federico Fellini, Ingmar Bergman, Lars von Trier, Aki 
Kaurismäki ja Fritz Lang . Merkittäviä eurooppalaisen elokuvan liikkeitä ovat esimerkiksi saksalainen ekspressionismi, italialainen 
neorealismi, ranskalaisen elokuvan uusi aalto, uusi saksalainen elokuva ja Dogma 95. 

Merkittäviä elokuvajuhlia järjestetään etenkin Ranskan Cannesissa , Italian Venetsiassa ja Saksan pääkaupungissa Berliinissä. 


Musiikki 

Pääartikkeli: Eurooppalainen musiikki 

Euroopan tärkeimpiä klassisen musiikin säveltäjiä olivat muun muassa Johann Sebastian Bach, Ludwig van Beethoven, Frederic Chopin, 
Wolfgang Amadeus Mozart, Gioachino Rossini ja Antonio Vivaldi. Britanniaa pidetään länsimaisen populaarimusiikin supervaltana 
Yhdysvaltojen ohella, ja sieltä ovat lähtöisin muun muassa maailman kaikkien aikojen menestyksekkäin yhtye The Beatles sekä muun muassa 
Elton John, David Bowie , Q ueen ja The Rolling Stones. Muita 1900-luvun suosituimpia eurooppalaisia populaarimusiikin artisteja ovat olleet 
muun muassa ruotsalainen ABBA, saksalainen Scorpions ja irlantilainen U2. 

Vuodesta 1956 lähtien on järjestetty lähes joka vuosi Eurovision laulukilpailu, jossa jokainen laulukilpailuun osallistuva maa kilpailee yhdellä 
uudella lauluesityksellä, jotka äänestetään kansainvälisessä finaalissa paremmuusjärjestykseen. Eniten Euroviisuja ovat voittaneet Irlanti (7 
kertaa) ja Ruotsi (6 kertaa). Koska kilpailuun saavat osallistua kaikki Euroopan yleisradiounionin aktiiviset jäsenmaat, kilpailussa on nähty 
myös Euroopan ulkopuolisia osallistujamaita, kuten Israel ja Australia. 




































































Ruokakulttuuri 

Pääartikkeli: Eurooppalainen keittiö 

Euroopan maiden keittiöt vaihtelevat hyvin suuresti. Etelä-Euroopassa käytettyjä ruoka-aineita ovat muun 
muassa vihannekset , yrtit , pasta , äyriäiset , kylmäsavustettu kinkku, oliiviöljy ja viini, kun taas 
pohjoisempana erityisen käytettyjä ruoka-aineita ovat muun muassa täysjyväviljatuotteet , peruna , 
lohikalat, marjat ja sienet. 

Melko yhteistä eurooppalaisessa keittiössä on esimerkiksi se, että liha ja kala tarjotaan usein näkyvästi 
tarjoilukokoisena, toisin kuin esimerkiksi aasialaisessa keittiössä. Makkara on suosittu lihatuote eri 
puolilla Eurooppaa. Euroopassa kuluu verraten paljon leipää sekä erilaisia maitotuotteita, kuten kermaa ja 
juustoa. Etenkin Ranskassa ja Italiassa valmistetaan satoja erilaisia juustolaatuja, joista monet ovat 
saaneet nimisuojan. Peruna on nykyään peruselintarvike lähes kaikkialla Euroopassa, vaikka se saapui 
Eurooppaan espanjalaisten valloittajien mukana vasta 1500-luvullaJ 81 ^ 

Maailmanlaajuisesti verraten Euroopassa kulutetaan paljon alkoholijuomia.[82][83] £t en ^ n Ranska, Italia 
ja Espanja kuuluvat maailman johtaviin viinintuottajiin ja -kuluttajiin. Olutta kulutetaan paljon etenkin 
Tsekissä, Saksassa, Britanniassa ja Irlannissa. 



Wolfgang Amadeus Mozart. 

Maanosat 



Afrikka Amerikka Antarktis Aasia Eurooppa Oseania 


n • k • m (https://fi.wikipedia.Org/w/index. php?title=Malline:Maan_alueet&action=edit) Maapallon allieet 

> Afrikka Eteläinen Afrikka ■ Itä-Afrikka ■ Keski-Afrikka ■ Länsi-Afrikka ■ Pohjois-Afrikka 

Etelä-Amerikka ■ Keski-Amerikka ■ Latinalainen Amerikka ■ Pohjois-Amerikka ■ Väli-Amerikka 
Etelä-Aasia ■ Etu-Aasia ■ Itä-Aasia ■ Kaakkois-Aasia ■ Keski-Aasia ■ Pohjois-Aasia 
Euro oppa Etelä-Eurooppa ■ Itä-Eurooppa ■ Keski-Eurooppa ■ Länsi-Eurooppa ■ Pohjois-Eurooppa 
„ Oseania Australaasia ■ Melanesia ■ Mikronesia ■ Polynesia 


f Amerikka 
Aasia 


Napa- alueet 

Valtameret 


Antarktis ■ Arktis 

Atlantin valtameri ■ Eteläinen jäämeri ■ Intian valtameri ■ Pohjoinen jäämeri ■ Tyynimeri 


Eu roopan valtiot 

Alankomaat | Albania | | | Andorra | | | Belgia | |^J Bosnia ja Hertsegovina | Bulgaria | Espanja 1 1 | Irlanti | Islanti | 

| Italia | Itävalta | :z = Kreikka | Kroatia | Latvia | Liechtenstein | Liettua | Luxemburg | + | Malta | |*| Moldova | 
™ Monaco | Mon tenegro | Norja | gg Pohjois-Makedonia | Portugali | Puola | | | Ranska | Romania | Ruots i | 
Saksa | * San Marino | Serbia | Slovakia | Slovenia | +■ Suomi | Q Sveitsi | Tanska | Tsekki | Ukraina | Unkari 

| Valko-Venäjä | Vatikaani | Viro | Yhdistynyt kuningaskunta 

Myös Aasiaan kuuluviksi tulkittavat valtiot: Armenia | mm Azerbaidzan | Georgia | Kazakstan | ^ Kypros | [3 Turkki | Venäjä 


Kiistanalainen poliittinen asema: = Katalonia | (3 Kosovo | S Transnistria 


Myös Aasiaan kuuluviksi tulkittavat valtiot; kiistanalainen poliittinen asema: Abhasia | — Etelä-Ossetia | 2^ Pohjois-Kypros | K* Vuoristo- 

Karabah 


Luettelo valtioista | Eurooppa | Euroopan neuvosto | Euroopan unioni 

